Jaloliddin Masharipov. Masharipov Jaloliddin Qadamboy oʻgʻli (1993-yil 1-sentyabr, Xorazm Urganch) – oʻzbek futbolchisi, „Esteghlal F.C.“ klubi va Oʻzbekiston milliy futbol terma jamoasi yarim himoyachisi. Futbolchilik faoliyati. Jaloliddin Masharipov 1993-yil 1-sentyabr kuni Urganch shahrida tugʻilgan. Jaloliddin Masharipov 2013-yilgacha „Paxtakor“ jamoasida toʻp surgan. 2013-yilda Oʻzbekiston yoshlar terma jamoasi tarkibida 4 ta oʻyinda ishtirok etgan. 2017-yilda Toshkentning „Lokomotiv“ klubida boʻlgan. 2021-yilda Jaloliddin Masharipov „Al-Nasr“ jamoasiga kelib qoʻshilgan. Paxtakordagi faoliyati. Masharipov „Paxtakor“ tarkibida Superliganing 141 ta uchrashuvida qatnashib, 24 ta gol urgan. Osiyo chempionlar ligasida 29 ta oʻyinda – 4 ta, mamlakat kuboklarida 30 ta oʻyinda ishtirok etib, 5 ta gol urgan. Lokomativdagi faoliyati. Jaloliddin Masharipov „Lokomativ“ tarkibida 2017-yil koʻrsatkichlari boʻyicha „Lokomativ“ning 6 ta uchrashuvida qatnashib, 1 ta gol urgan va 2018-yili „Lokomativ“ tarkibini tark etgan. Al-Nasrdagi faoliyati. 2021-yilda Jaloliddin Masharipovni „Al-Nasr“ sotib olgan. Shu yili Jaloliddin Masharipov bir mavsum ichida 2 ta golli uzatmani amalga oshirgan. 2023-yil 17-avgustda Masharipov „Al Nasr“ jamoasi bilan oʻzaro kelishuvga koʻra shartnomani bekor qildi. 2023-yil 27-sentybarda Gretasiyaning „Panserraikos F.C.“ jamoasi bilan shartnoma imzoladi. 2024-yil 31-yanvarda Panserraikos Masharipovning jamoani tark etishini va shartnoma oʻzaro kelishuvga koʻra bekor qilingani eʼlon qildi. 2024-yil 4-fevralda Eronning „Esteghlal“ jamoasi bilan bir yarim yillik sharnoma imzolagani eʼlon qildi. Oʻzbekiston terma jamoasidagi faoliyati. 2016-yilda ilk bor Oʻzbekiston yoshlar terma jamoasi (U-23) safiga Jaloliddin Masharipov chaqirilgan. Uning birinchi oʻyini Koreya (u-23) terma jamoasiga qarshi boʻlgan. Unda Oʻzbekiston terma jamoasi Koreyaga 2:1 hisobida imkoniyatni boy bergan. Uning terma jamoadagi birinchi yirik turniri 2019-yilda boʻlib oʻtgan futbol boʻyicha Osiyo chempionati boʻlgan. Osiyo chempionatida Masharipov 3 ta oʻyinda maydonga tushib, 1 ta gol urgan. Faoliyat statistikasi. Xalqaro. "14-iyun, 2022-yil holatiga koʻra" Mukofotlari. 2025-yil 6-iyunda Oʻzbekiston iftixori faxriy unvoni bilan taqdirlangan.